Rikunarita-ORG/Wikinium huggingface dataset:
# jan Petowen

| jan Luwi Pan Petowen
Ludwig van Beethoven |
| --- |
|  |
| kalama | /ˈluːtvɪç fan ˈbeːtˌhoːfn̩/ |
| ma | ma Tosi  |
| pali | jan pi kalama musi |
| kama lon | ma tomo Pon |
| moli | ma tomo Win |

**jan Petowen** (toki Tosi la: *Beethoven*) anu nimi ale **jan Luwi Pan Petowen** (toki Tosi la: *Beethoven* /ˈluːtvɪç fan ˈbeːtˌhoːfn̩/) li jan sitelen pi kalama musi Kelasise li jan pi ilo nena kalama tan ma Tosi. jan Petowen li suli mute tawa tenpo pini pi kalama musi li pona tawa jan mute. jan mute mute li pali e sitelen kalama ona. sitelen ona li lon tenpo pi tawa tan tenpo Kelasise tawa tenpo pi kalama musi Lomansi.

jan Petowen li jan lili la, jan li pana e sona pi kalama musi tawa ona. jan Petowen li kama e wawa pona lon kalama musi. jan Petowen li pana e sitelen mute pi kalama musi. taso, jan suli la, jan Petowen li weka e ken kute ona. jan Petowen li pilin ike mute. taso, ona li pana e sitelen kalama kin. ona li kama moli lon tenpo sike nanpa 1827. tenpo mute la, jan li kipisi e tenpo pi kalama musi tawa tenpo lili pi nanpa tu wan: tenpo open en tenpo meso en tenpo pini.
# jan sewi Kanesa

**jan sewi Kanesa** (toki Sankita la: *गणेश Gaṇeśa*  o kute) anu **jan sewi pi sinpin soweli** (toki Insi la: *गजानन Gajānana*, *हस्तिमुख Hastimukha*)li jan sewi lon nasin sewi Sanatana li jo e sinpin soweli li jo e kiwen uta linja wan taso.ona li lawa e **kulupu Kana** (toki Sankita la: *गण Gaṇa*, "jan sewi lili ni li pana pona e jan sewi Siwa li wile pali e ijo nasa.") li jan lawa kulupu (toki Sankita la: *गणपति Gaṇapati*).

jan sewi Kanesa (Gaṇeśa)| ona li jan sewi sona li jan sewi pali li jan sewi pi pali ni: ala e ike.  |
| --- |
|  |
| ma lon | nena ma Kanlinpose ma Kanesiloka |
| toki Sankita | गणेश |
| toki Sankita pi nasin sitelen Lasina | gaṇeśa |
| toki Tami | பிள்ளை |
| toki Tami pi nasin sitelen Lasina | Pillai |
| kalama Manta | ॐ गणेशाय नमः Oṃ Shri Gaṇeśāya Namaḥ Oṃ Gaṃ Gaṇapataye Namaḥ |
| unpa | mije sijelo |
| linluwi jan |
| mama | mije: jan sewi Siwa meli: jan sewi Pawasi |